**Pravila obnašanja in ravnanja na ZOOM srečanjih s starši in otroki,**

**v spletnih konferencah**

Spletne videokonference so oblike srečanj in komuniciranj s starši in otroki na daljavo. Pri uporabi videokonferenc veljajo enaka pravila obnašanja in ravnanja kot v vsakdanjem življenju in delu v prostorih vrtca.   
Poleg upoštevanja pravil lepega obnašanja na spletu pri uporabi videokonferenc veljajo še naslednja pravila:

1. Starši se prijavijo v aplikacijo s svojim imenom in priimkom.
2. Pri vključitvi v videokonferenco je priporočljivo, da se pravočasno prijavite in vključite ob dogovorjeni uri.
3. K videokonferencam morajo otroci in starši prihajati primerno oblečeni in urejeni.
4. K videokonferencam ni dovoljeno prinašati hrane in pijače.
5. Starši imajo ves čas prisotnosti vklopljeno kamero; v dogovoru izklopijo le mikrofone.
6. Udeleženci sledijo navodilom vzgojiteljice in s svojim vedenjem ne motijo ostalih prisotnih.
7. Med samim potekom konference na daljavo ni dovoljeno norčevanje, žaljenje, uporaba kletvic in drugih neprimernih besed (niti v pisni niti v ustni obliki).
8. **Snemanje in fotografiranje med srečanjem prek videokonferenc izbranih aplikacij ter objavljanje le-teh brez dovoljenja vzgojitelja ni dovoljeno. Nepooblaščeno deljenje vsebin se lahko kazensko preganja.**